Държавен вестник, бр. 60, 2019 г., стр. 43

БРОЙ  60	
Д Ъ Р Ж А В Е Н  В Е С Т Н И К 	
СТР.  43  
неговата интернет страница не по-късно от 
7 дни след изтичане на срока за подаване на 
заявленията за участие в конкурса.
(7) Недопуснатите до конкурса кандидати 
могат да обжалват решението на комисията 
пред председателя на ВАС в 7-дневен срок от 
обявяването на списъците, който се произнася 
с окончателно решение. Жалбата не спира 
конкурсната процедура.
Чл. 93. (1) Когато няма допуснати кандидати 
или са допуснати процесуални нарушения на 
процедурата от страна на комисията, пред-
седателят на ВАС с писмено разпореждане 
прекратява конкурсната процедура.
(2) Конкурсът се провежда по обявения 
начин и когато допуснатият кандидат е само 
един.
Чл. 94. Въз основа на проведения конкурс 
комисията класира до трима от кандидатите, 
получили най-висок резултат.
Чл. 95. (1) В 7-дневен срок от приключ-
ване на конкурса комисията представя на 
председателя на ВАС протокол с резултатите 
от проведения конкурс и документите на 
класираните кандидати.
(2) Трудов договор се сключва с лицето, 
класирано на първо място в конкурса.
(3) В случай че класираният на първо мяс-
то кандидат не се яви да заеме длъжността 
в срок от 14 дни от обявяване на заповедта, 
конкурсната процедура се прекратява.
Чл. 96. На назначения служител се връчва 
лично срещу подпис длъжностна характерис-
тика, съобразена с условията на типовите 
длъжностни характеристики на служителите 
в администрацията на ВАС.
Г л а в а  в т о р а
ПРАВА И ЗАДЪЛЖЕНИЯ НА СЪДЕБНИ-
ТЕ СЛУЖИТЕЛИ
Чл. 97. Съдебните служители са длъжни 
да изпълняват задълженията си в съответ-
ствие с настоящия правилник, приложимите 
нормативни актове, вътрешните правила и 
разпореждания и индивидуалните длъжностни 
характеристики.
Чл. 98. (1) Работното време на администра-
цията на ВАС е от 8,30 до 17 ч. с половин час 
обедна почивка.
(2) Работното време, графикът и дежурствата 
на служителите, заемащи технически длъж-
ности, се определя с разпореждане на предсе-
дателя на ВАС или на главния секретар при 
спазване на изискванията на Кодекса на труда.
(3) Съдебните служители са длъжни да 
спаз­ват работното време и да го използват за 
изпълнение на служебните си задължения.
(4) При служебна необходимост съдебният 
служител е длъжен да изпълнява служебните 
си задължения и извън работното време.
Чл. 99. Съдебните служители от съответни-
те звена предоставят справки на страните, на 
процесуалните им представители и на адво-
катите за движението на делата в рамките на 
работното време без прекъсване от 9 до 17 ч., 
като обедната почивка се ползва по график.
Чл. 100. (1) Съдебните служители са длъж-
ни да пазят като служебна тайна сведенията, 
които са им станали известни при и по повод 
изпълнение на служебните им задължения.
(2) Съдебните служители са политически 
неутрални при изпълнение на служебните си 
задължения.
(3) Съдебните служители спазват Етичния 
кодекс на съдебните служители, одобрен от 
ВСС.
Чл. 101. При изпълнение на служебните си 
задължения и в обществения живот съдебните 
служители трябва да имат поведение, което 
да не уронва престижа на съдебната власт.
Чл. 102. Съдебните служители задължител-
но се застраховат срещу злополука за сметка 
на бюджета на съдебната власт.
Чл. 103. Задължителното обществено и 
здравно осигуряване на съдебния служител 
се извършва за сметка на бюджета на съдеб-
ната власт.
Чл. 104. Съдебните служители имат право 
да получават възнаграждението, определено за 
заеманата длъжност, съобразно ЗСВ, Класи-
фикатора на длъжностите в администрацията 
и решенията на ВСС.
Чл. 105. Съдебните служители имат право 
да получават ежегодно суми за допълнител-
но материално стимулиране, както и суми 
за служебно облекло в размер, определен с 
актове на ВСС.
Чл. 106. Съдебните служители имат право 
на основен отпуск и на допълнителен платен 
годишен отпуск за работа в извънработно време 
и за изпълнение на допълнителни задължения 
в размер, определен от ВСС.
Чл. 107. Съдебен служител, придобил право 
на пенсия за осигурителен стаж и възраст, 
при освобождаване от длъжност има право 
на еднократно парично обезщетение в размер 
на толкова брутни месечни възнаграждения, 
колкото прослужени години има в органите 
на съдебната власт, но не повече от десет 
брутни месечни възнаграждения.
Чл. 108. При изпълнение на служебните 
си задължения съдебните служители се ле-
гитимират със служебна карта по образец.
Чл. 109. За неуредените в тази глава въпроси 
относно правата и задълженията на съдебните 
служители се прилагат разпоредбите на глава 
осемнадесета „Администрация на органите на 
съдебната власт“ от ЗСВ и Кодекса на труда.
Г л а в а  т р е т а
АТЕСТИРАНЕ. УСЛОВИЯ И РЕД ЗА ПРИ-
СЪЖДАНЕ НА РАНГ
Чл. 110. Атестирането на съдебните слу-
жители се извършва съобразно утвърдени от 
председателя на ВАС вътрешни правила.